b'\n_START_ARTICLE_\nH\xc4\x8di morja\n_START_SECTION_\nVsebina\n_START_PARAGRAPH_\nZnanstveno fantasti\xc4\x8dna zgodba opisuje prebivalce okolice Hamnavoe. \xc4\x8custvena in iskrena zgodba glavne protagonistke Gioge, je vsebinsko povezana s starimi legendami o selkijih, ljudeh tjulnjih, ki jih poznajo doma\xc4\x8dini na orknejskih in \xc5\xa1etlandskih otokih ter na severu in ob zahodni \xc5\xa1kotski obali. V vsakdanje \xc5\xbeivljenje ljudi se vpletajo magi\xc4\x8dna bitja selkiji, prete\xc5\xbeno morski tjulnji, ki lahko ob\xc4\x8dasno sle\xc4\x8dejo svojo ko\xc5\xbeo in dobijo \xc4\x8dlove\xc5\xa1ko podobo. Ribi\xc4\x8d Munro in njegova \xc5\xbeena Jannet, preprosta, dobra \xc4\x8dloveka dobita drobceno dete kot dar morja. Na \xc4\x8dudovito deklico Giogo se mo\xc4\x8dno nave\xc5\xbeeta in bi jo rada za vedno obdr\xc5\xbeala. Ko se pojavi tudi skrivnostni tujec Hill Marliner se za\xc4\x8dne zapletati. Odra\xc5\xa1\xc4\x8dajo\xc4\x8da deklica, vedno bolj hrepeni po morju in njegovih prebivalcih, o\xc4\x8de in mati pa jo posku\xc5\xa1ata od tega odvrniti. Nobena okoli\xc5\xa1\xc4\x8dina deklice ne more zadr\xc5\xbeati. Nekega dne si Gioga nadene tjulnovo ko\xc5\xbeo okrog ramen in zaplava v kraj svojega hrepenenja. Zgodba simboli\xc4\x8dno predstavlja mladostnika, ki iz zavarovanega dru\xc5\xbeinskega zaliva izpluje na odprto morje in i\xc5\xa1\xc4\x8de svoj zaliv.\n_START_SECTION_\nOcene in nagrade\n_START_PARAGRAPH_\nAvtorica je zanj prejela The Writers Guild Award, nagrado britanskega zdru\xc5\xbeenja pisateljev.\n_START_SECTION_\nPriredbe\n_START_PARAGRAPH_\nBesedilo so leta 2004 uporabili za libreto in Richard Chew jo je uglasbil.'